Hodžovo námestie

Hodžovo námestie je námestie v Bratislave v mestskej časti Staré Mesto. 

V období socializmu – do 1. apríla 1991 malo názov Mierové námestie, a takmer všetci starší Bratislavčania ho dodnes nazývajú Mierko. V súčasnosti je pomenované podľa národného buditeľa Michala Miloslava Hodžu  (1811 – 1870).

Patrí medzi najznámejšie námestia, nachádza sa tu sídlo prezidenta Slovenskej republiky - Grasalkovičov palác. Pred ním sa nachádza Fontána mieru, ktorú navrhol architekt Tibor Bártfay. Je tu situovaný i štvorhviezdičkový hotel Crowne Plaza a Tatracentrum, oproti novostavba Astoria Palace. Pod Hodžovým námestím sa nachádza zrekonštruovaný podchod, pôvodný bol z roku 1978. V podchode sa nachádzajú rôzne prevádzky.

Dopravné spojenie

Galéria

Referencie

Iné projekty

Externé odkazy 
 Hodžovo námestie na mape Bratislavy

Námestia v Starom Meste v Bratislave